text: [{"text_idx": "#000004", "text": "Madrame a Butangi bwa Bible"}, {"text_idx": "#000007", "text": "Nsaka kutanga kino kishinte mu %"}, {"text_idx": "#000009", "text": "\u201cNanshi, endai mukalonge bana ba bwanga . . . , mwibafundijei kulama byonso byonemuson\u0303enye.\u201d\u200b\u2014MAT. 28:19, 20."}, {"text_idx": "#000011", "text": "YESU pa kupwa kusanguka, wa\u0304mweke\u0304le bandi bana ba bwanga ba\u0304di bebungile mu Ngadilea. Wa\u0304di na kintu kya mvubu kya kwibalombola. Le i kintu\u2019ka? I binenwa byandi bidi mu Mateo 28:18-20.\u200b\u2014Tanga."}, {"text_idx": "#000013", "text": "2 Muson\u0303anya wa Yesu wa kulonga bana ba bwanga utala ne mwingidi ense wa Leza dyalelo. Nanshi, twisambilei pa bipangujo bisatu bikwatan\u0303ene na mwingilo witupele Yesu. Kibajinji, kutentekela pa muson\u0303anya wa Leza wa kufundija bana ba bwanga bapya, le tufwaninwe kulonga bika? Kya bubidi, le basapudi bonso ba mu kipwilo bakakwasha\u2019ko namani amba bantu befunda Bible bendelele? Kya busatu, le i muswelo\u2019ka otubwanya kukwasha banabetu kebakingilanga bashilule monka kwingila mwingilo wa kulonga bana ba bwanga?"}, {"text_idx": "#000014", "text": "3. Le mu muson\u0303anya wa Yesu, mudi bulombodi\u2019ka?"}, {"text_idx": "#000015", "text": "3 Bulombodi bwa Yesu budi pato\u0304ka. Tufwaninwe kufundija bantu bintu byaa\u0304son\u0303enye. Inoko, ketufwaninwepo kwilwa kintu kya mvubu. Yesu ka\u0304nenenepo amba: \u2018Mwibafundijei byonso byonemuson\u0303enye.\u2019 Ino wa\u0304nenene amba: Mwibafundijei \u201ckulama byonso byonemuson\u0303enye.\u201d Pa kwingidija buno bulombodi kitatyi kyotufundija muntu Bible, tufwaninwe kwikala bafundiji ne kumulombola bya kulonga. (Bil. 8:31) Mwanda waka tufwaninwe kulonga namino?"}, {"text_idx": "#000019", "text": "5 Kitatyi kyotwifunda Bible na bakwetu, twibafundijanga byobya bitusakila Leza. Inoko tufwaninwe kulonga bivule. Tufwaninwe kufundija botwifunda nabo Bible bengidije mu bu\u0304mi bwabo byobya byobefunda. (Tanga Yoano 14:15; 1 Yoano 2:3.) Kimfwa, tubwanya kulombola botwifunda nabo muswelo wa kwingidija mison\u0303anya ya mu Bible ku masomo, ku kaji, nansha pobepwija mukose. Tubwanya kwibasekunwina bintu byetutene mu bu\u0304mi mwanda wa kwibalombola\u2019mba, kwingidija binena Bible kwitukin\u0303anga ku bibi ne kwitukwasha tukwate butyibi bwa tunangu. Potudi nabo, tubwanya kulomba Yehova ebaludike na mushipiditu ujila.\u200b\u2014Yoa. 16:13."}, {"text_idx": "#000021", "text": "6 Le i bika bikwabo byotufwaninwe kulonga pa kufundija bakwetu balame mison\u0303anya ya Yesu? Tufwaninwe kukwasha botwifunda nabo Bible bekale na mutyima wa kulonga bana ba bwanga. Bantu bamo befunda Bible babwanya kwikala na moyo wa kusapula. O mwanda tufwaninwe kwibatu\u0304kijija mutyima kitatyi kyotwibapa bulombodi bukebakwasha bevwanije bubine bwa mu Bible, bwine bukatenga mityima yabo ne kwibalengeja basapule. Le i bika byotubwanya kulonga pa kukwasha botwifunda nabo bekale na mutyima wa kusapwila bakwabo myanda miyampe?"}, {"text_idx": "#000023", "text": "7 Tubwanya kwipangula otwifunda nandi Bible bipangujo pamo bwa bino: \u201cLe kwitabija musapu wa Bulopwe i kulumbulule namani bu\u0304mi bobe? Molangila, bakwenu nabo bafwaninwe kwivwana uno musapu? Le i bika byobwanya kulonga pa kwibakwasha?\u201d (Nki. 3:27; Mat. 9:37, 38) Lombola omwifunda nandi matrakte a mu Bingidilwa Byetu bya Kufundija Nabyo, atonge\u2019po oa amona\u2019mba akasangaja bantu babutulwa nabo, balunda nansha bobengilanga nabo. * Mupe matrakte mavule. Mulombole mwa kupa\u0304nina trakte na bunwa. Bine, shi otwifunda nandi waitabijibwa bu musapudi wa kubulwa kubatyijibwa, tufwaninwe kusapula nandi mwanda wa kumukwasha.\u2014Mus. 4:9, 10; Luka 6:40."}, {"text_idx": "#000025", "text": "8 Tuvulukei amba Yesu we\u0304tulombwele kufundija bakwetu \u201ckulama byonso\u201d byaa\u0304son\u0303enye. Mu bino bintu mubadilwa ne mison\u0303anya ibidi mikatampe; wa kusanswa Leza ne kusanswa bakwetu, kadi yonso ibidi ikwatan\u0303ene bininge na mwingilo wa kusapula ne kulonga bana ba bwanga. (Mat. 22:37-39) Le i kukwatan\u0303ana\u2019ka kudi\u2019po? Kintu kikatampe kyotusapwilanga i buswe\u200b\u2014buswe botusenswe Leza ne bakwetu. Shako bantu bamo botwifunda nabo Bible, babwanya kwivwana moyo wa kusapula. Ino tubwanya kwibakulupija\u2019mba, bakabwanya kunekenya moyo wa kutyina bantu na bukwashi bwa Yehova. (N\u0303im. 18:1-3; Nki. 29:25) Kapango kadi mu kino kishinte kalombola byotubwanya kulonga pa kukwasha otwifunda nandi Bible asanswe Leza bininge. Ino le i bika bikwabo bibwanya kulonga kipwilo mwanda wa kukwasha bana ba bwanga bapya balombole buswe bininge?"}, {"text_idx": "#000026", "text": "Kankamika bantu befunda Bible batange Bible difuku ne difuku nansha\u2019tu mu minite mityetye. Wibape mpangiko ya butangi bwa Bible. (Tala \u201cMpangiko ya Butangi bwa Bible.\u201d Pa , twela mu BIBLE NE ABE > BINGIDILWA BYA KWIFUNDA NABYO BIBLE.) Wibakankamike batale Mavideo a ntwelelo ya mikanda ya mu Bible, wibalombole patanwa mavideo pa site yetu.\nKwasha bantu befunda Bible Balangulukile pa Kinenwa kya Leza. Ingidija \u201cNtwelelo ya Kinenwa kya Leza,\u201d idi ku ngalwilo kwa Bible wa Bwalamuni bwa Ntanda Mipya, wibalombole kipangujo kya 20 kinena\u2019mba \u201cI muswelo\u2019ka obwanya kumwena mpata mu butangi bobe bwa Bible?\u201d Wibashintulwile muswelo ubwanya kwibakwasha bipangujo bina\u0301 bidi\u2019mo amba balanguluke. Pa kwibalombola bya kulonga, tanga nabo pamo kipindi kya mu Bible, kupwa mulondolole bipangujo bina\u0301. Shi tufundija uno muswelo, tukakwasha botwifunda nabo basokole abo bene byabule\u0304me bya mu Bible, bine bikebaletela nsangaji ne kwibafwenya kudi Yehova.\nFundija bantu befunda Bible balombele kudi Yehova, kadi wibakwashe bayuke bintu byobabwanya kulomba mu milombelo. Ingidija kisonekwa kya N\u0303imbo ya Mito\u0304to 25:4, 5 ne kya 1 Yoano 5:14, 15, ushintulule kamweno kadi mu kulomba kudi Yehova. Kitatyi kyolombela kumeso kwa kwifunda ne pa kupwa kwifunda, lombela mu muswelo mupotoloke. Nena bintu bilombola\u2019mba utele omwifunda nandi mutyima bya binebine. Shi tulombola mu milombelo amba tusenswe Yehova, yewa otwifunda nandi ukalombela kudi Leza milombelo itamba ku mutyima. Ino milombelo ikamukwasha asake kuko\u0304kela Yehova ne kulonda mison\u0303anya ya Kidishitu."}, {"text_idx": "#000028", "text": "Kwasha bantu befunda Bible Balangulukile pa Kinenwa kya Leza. Ingidija \u201cNtwelelo ya Kinenwa kya Leza,\u201d idi ku ngalwilo kwa Bible wa Bwalamuni bwa Ntanda Mipya, wibalombole kipangujo kya 20 kinena\u2019mba \u201cI muswelo\u2019ka obwanya kumwena mpata mu butangi bobe bwa Bible?\u201d Wibashintulwile muswelo ubwanya kwibakwasha bipangujo bina\u0301 bidi\u2019mo amba balanguluke. Pa kwibalombola bya kulonga, tanga nabo pamo kipindi kya mu Bible, kupwa mulondolole bipangujo bina\u0301. Shi tufundija uno muswelo, tukakwasha botwifunda nabo basokole abo bene byabule\u0304me bya mu Bible, bine bikebaletela nsangaji ne kwibafwenya kudi Yehova."}, {"text_idx": "#000029", "text": "Fundija bantu befunda Bible balombele kudi Yehova, kadi wibakwashe bayuke bintu byobabwanya kulomba mu milombelo. Ingidija kisonekwa kya N\u0303imbo ya Mito\u0304to 25:4, 5 ne kya 1 Yoano 5:14, 15, ushintulule kamweno kadi mu kulomba kudi Yehova. Kitatyi kyolombela kumeso kwa kwifunda ne pa kupwa kwifunda, lombela mu muswelo mupotoloke. Nena bintu bilombola\u2019mba utele omwifunda nandi mutyima bya binebine. Shi tulombola mu milombelo amba tusenswe Yehova, yewa otwifunda nandi ukalombela kudi Leza milombelo itamba ku mutyima. Ino milombelo ikamukwasha asake kuko\u0304kela Yehova ne kulonda mison\u0303anya ya Kidishitu."}, {"text_idx": "#000032", "text": "10. Le i bika bikakwasha yewa wifunda Bible endelele ku mushipiditu?"}, {"text_idx": "#000033", "text": "10 Muswelo umo onka, yewa wifunda Bible ushilula kwenda mu dishinda dya bu\u0304mi, nandi kaboilangapo n\u0303eni enka kudi yewa umufundija, ino i ne ku bimfwa biyampe bya bengidi bakwabo ba Yehova. Le penepa, i bika bikakwasha bantu befunda Bible bendelele ku mushipiditu? I kutanwa ku kupwila kwetu. Mwanda waka? Mwanda bufundiji bwa mu Bible bobetufundijanga\u2019ko bukavudija buyuki bwabo, kukomeja lwitabijo lwabo, ne kwibakwasha basanswe Leza bininge. (Bil. 15:30-32) Ne kadi, ku kupwila, boba bebafundija Bible babwanya kwibafikija kudi batutu ne bakaka badi mu ngikadilo na yobadi\u2019mo. Le i bimfwa\u2019ka bya buswe bwa bwine Kidishitu bibwanya kwimwena yewa wifunda Bible mu Kipwilo? Tulangulukilei bidi pa myanda ilonda\u2019ko."}, {"text_idx": "#000035", "text": "11 Muntu umo wifunda Bible ulelele bana kasuku ubwanya kumona kaka ulelele bana kasuku. Ubwanya kutengwa ku mutyima pa kumona bukomo bulonga kaka bwa kwiya ku Njibo ya Bulopwe na bandi bana batyetye. Yewa wifunda Bible wikonda pa kuleka kutoma mfwanka ubwanya kwiyuka na musapudi wadi na ano makambakano, ino weanekenya. Musapudi ubwanya kusapwila yewa wifunda Bible amba kusanswa Yehova bininge kwamukweshe ako\u0304kele mison\u0303anya ya Leza. (2 Ko. 7:1; Fid. 4:13) Pa kupwa kwivwana bimusekunwina musapudi, yewa wifunda Bible ukokeja kukulupila bininge pamukulupija tutu amba, \u201cnobe ubwanya kwiileka.\u201d Nkasampe umo mwana-mukaji wifunda Bible, ubwanya kumona kaka umo nkasampe Kamoni udi na nsangaji mu bu\u0304mi. Yewa wifunda Bible pa kumona uno kaka nkasampe na nsangaji, ukokeja kusaka kuyuka kine kilengeja uno kaka ekale na nsangaji."}, {"text_idx": "#000037", "text": "12 Shi bantu befunda Bible abayuka basapudi ba kiko\u0304keji, baboilanga n\u0303eni ku bimfwa byabo bya mwa kulamina muson\u0303anya wa Kidishitu wa kusanswa Leza ne bakwabo. (Yoa. 13:35; 1 Tm. 4:12) Kadi monka motwekimwenanga kala, yewa wifunda Bible ubwanya kuboila n\u0303eni ku basapudi badi na makambakano na amutene. Yewa wifunda ukaboila n\u0303eni ku bino bimfwa amba, nandi ubwanya kushinta, waikala ke mwana\u0304 bwanga wa Kidishitu. (Kup. 30:11) Muntu ense mu kipwilo ubwanya kulonga\u2019po kintu mu miswelo mishileshile mwanda wa kukwasha boba befunda Bible bendelele. (Mat. 5:16) Le ulon\u0303anga bukomo\u2019ka mwanda wa kukankamika boba befunda Bible ba\u0304ya ku kupwila?"}, {"text_idx": "#000038", "text": "13-14. Le Yesu wa\u0304mwene batumibwa bandi batyumukwe mutyima namani?"}, {"text_idx": "#000039", "text": "13 Tusakanga kukwasha batutu ne bakaka kebakingilanga banze kusapula monka ne kwingila mwingilo wa Kidishitu wa kulonga bana ba bwanga. Muswelo oba\u0304longe\u0304le batumibwa batyumukwe mutyima bintu kudi Yesu, ulombola bintu byotubwanya kulonga dyalelo."}, {"text_idx": "#000040", "text": "14 Ku mfulo kwa mwingilo wa Yesu wa pano pa ntanda, kumeso\u2019tu kwa kwipaibwa, batumibwa, \u201cbonso bamushiya banyema lubilo.\u201d (Mako 14:50; Yoa. 16:32) Le Yesu wa\u0304mwene batumibwa bandi namani pobatyumukilwe mutyima mu kitatyi kityetye? Aye\u2019tu pa kupwa kusanguka, Yesu wa\u0304sapwidile balondi bandi bamo amba: \u201cKemwakikwatwai moyo! Endai, kasapwilei banabetu amba [nasanguka].\u201d (Mat. 28:10a) Yesu ka\u0304pelelepo batumibwa bandi. Nansha byoba\u0304munyemene, wa\u0304di wibeta\u2019nka bu \u201cbanabetu.\u201d Pamo bwa Yehova, Yesu wa\u0304di na lusa ne lulekelo.\u200b\u20142 Ba. 13:23."}, {"text_idx": "#000042", "text": "15 Muswelo umo onka, netu tutele mutyima bininge boba ke baleke\u2019byo kusapula. I batutu ne bakaka, kadi twibasenswe! Tukivulukanga mwingilo waingile bano banabetu na buswe pa kala\u200b\u2014padi bamo mu myaka mivule. (Bah. 6:10) Bine, twibalan\u0303anga! (Luka 15:4-7) Shi tusaka kwiula Yesu, le i mu miswelo\u2019ka motubwanya kulombola\u2019mba twibatele mutyima?"}, {"text_idx": "#000044", "text": "16 Mwibetei na kanye. Muswelo umo oba\u0304kankamikile batumibwa batyumukwe mutyima kudi Yesu, i na kwibeta bakebunge. (Mat. 28:10b; 1 Ko. 15:6) Ne dyalelo nadyo, tubwanya kukankamika boba kebakingilanga ba\u0304ye ku kupwila shi kebakiya\u0304nga\u2019kopo. Tuyukile amba, tusakilwa padi kwibeta misunsa mivule pa kusaka ba\u0304ye batanwe\u2019ko. Bine, Yesu wa\u0304sangele pa kumona bandi bana bwanga baitabija lwito lwandi.\u200b\u2014Dingakanya na Mateo 28:16 ne Luka 15:6."}, {"text_idx": "#000046", "text": "17 Mwibatundailei na nsangaji. Yesu wa\u0304kweshe bandi bana ba bwanga bamone amba webatundaila na nsangaji pae\u0304tene nabo; wa\u0304endele kobadi kaesambe nabo. (Mat. 28:18) Le tukalonga namani shi yewa kakingilanga waiya ku Njibo ya Bulopwe? Tufwaninwe kubadikila kumulubula na kyanga. Dibajinji, tubwanya padi kulanga\u2019mba ketuyukilepo bya kunena. Inoko, pa kyaba kya kumufwija bumvu, tubwanya\u2019tu kumulombola\u2019mba twi basangale pa kwimona nandi."}, {"text_idx": "#000048", "text": "18 Mwibakulupijei bya binebine. Padi bana ba bwanga ba Yesu ba\u0304mwene amba kebabwanyapo mwingilo wa kusapula ntanda yonso. Ino Yesu wa\u0304kulupije balondi bandi, wa\u0304nena\u2019mba, \u201cngidi nenu mafuku onso.\u201d (Mat. 28:20) Le bino bya\u0304kweshe bana ba bwanga? En-en. Kitatyi\u2019tu kityetye pa kupita\u2019po, bekwata\u2019ko na \u201ckufundija ne kusapula . . . myanda miyampe.\u201d (Bil. 5:42) Basapudi kebakingilanga nabo basakilwa kukulupijibwa. Babwanya kwivwana moyo wa kushilula kusapula monka. Tubwanya kwibakulupija\u2019mba kebakasapulapo bunka bwabo. Shi i beteakanye, tubwanya kukasapula nabo. Bine, bakasangela twibakwashe pobashilula kusapula myanda miyampe monka. Shi tulombola boba kebakingilanga\u2019mba twibamwene bu batutu ne bakaka, batwe bonso tukekala na nsangaji mu kipwilo."}, {"text_idx": "#000050", "text": "19 Le tukendelela kulonga bana ba bwanga kufika ne kitatyi\u2019ka? I kufika ne ku mfulo ya ino ngikadilo ya bintu. (Mat. 28:20; Tala Nshintulwilo ya Bishima, \u201cMfulo ya ngikadilo ya bintu.\u201d) Le tukabwanya kuvuija uno mwingilo witupele Yesu? Twi basumininwe kwiuvuija! Tupa\u0304nanga na nsangaji kitatyi kyetu, bukomo ne lupeto mwanda wa kusokola boba \u201cbadi na mutyima muyampe wa kukamona bu\u0304mi bwa nyeke.\u201d (Bil. 13:48) Shi tulonga namino, tulondanga kimfwa kya Yesu. Wa\u0304nenene amba: \u201cByakudya byami i kulonga kiswa-mutyima kya yewa wantumine ne kupwa mwingilo wandi.\u201d (Yoa. 4:34; 17:4) Netu ye byotusaka kulonga. Tusakanga kupwa mwingilo obetupele. (Yoa. 20:21) Kadi tusakanga bakwetu, kubadila\u2019mo ne boba kebakingilanga, bendelele kwingila uno mwingilo pamo netu.\u200b\u2014Mat. 24:13."}, {"text_idx": "#000052", "text": "20 Shako, kebipe\u0304langapo kwingila mwingilo witupele Yesu kwingila. Inoko, ketwingilanga\u2019opo batwe bene. Yesu wa\u0304laile amba ukekala netu. Twingilanga uno mwingilo wa kulonga bana ba bwanga bu \u201cbengidi bengila pamo na Leza\u201d ne \u201cpamo na Kidishitu.\u201d (1 Ko. 3:9; 2 Ko. 2:17) Nanshi, tubwanya kwiwingila. Bine, tudi na dyese ne nsangaji ya kwingila uno mwingilo ne kukwasha bakwetu nabo bengile\u2019o!\u200b\u2014Tanga Bene Fidipai 4:13."}, {"text_idx": "#000053", "text": "kukwasha botwifunda nabo Bible balame mison\u0303anya ya Yesu?\nkukankamika botwifunda nabo Bible ba\u0304ya ku kupwila?\nkukwasha boba kebakingilanga bashilule kusapula monka?"}, {"text_idx": "#000054", "text": "kukwasha botwifunda nabo Bible balame mison\u0303anya ya Yesu?"}, {"text_idx": "#000057", "text": "^ mus. 5 Yesu wa\u0304pele balondi bandi mwingilo wa kulonga bana ba bwanga ne kwibafundija balame bintu byonso byae\u0304bason\u0303enye. Kino kishinte ki\u0304sambila pa muswelo otubwanya kulonda bulombodi bwa Yesu. Myanda imo idi\u2019mo imanine pa kishinte kyalupwilwe mu Kiteba kya Mulami kya 1 Kweji 7, 2004, paje 25-30."}, {"text_idx": "#000058", "text": "^ mus. 7 Pano twisambilanga pa mwana-mulume wifunda Bible."}, {"text_idx": "#000059", "text": "^ mus. 67 NSHINTULWILO YA KIFWATULO: Kaka umo paendeja kifundwa kya Bible, ushintulwila waefunda nandi byafwaninwe kulonga pa kusanswa Leza bininge. Kupwa, yewa wifunda Bible kaingidija madingi asatu amupele umufundijanga Bible."}]